b'\n_START_ARTICLE_\nCesar\n_START_PARAGRAPH_\nCesar je imperatorski naslov._NEWLINE_Ta imperatorski naziv je zna\xc4\x8dilen za obmo\xc4\x8dje Zahodne in Srednje Evrope ter za podro\xc4\x8dja, ki so bila pod rimskim oz. bizantinskim vplivom. Naziv izhaja iz imena rimskega diktatorja Julija Cezarja._NEWLINE_Iz imena cesar so nastala podobna imena za vladarje, npr. car in kaiser. _NEWLINE_Je najvi\xc5\xa1ji vladarski naziv, ki obstaja od Julija Cezarja dalje, in je imel skozi zgodovino razli\xc4\x8dne pomene. V rimskem imperiju se je uporabljal za vladarje do propada Zahodnega cesarstva 476 in v vzhodnem delu \xe2\x80\x93 Bizantinski dr\xc5\xbeavi do propada 1453. Na zahodu se je naziv nadaljeval s kronanjem Karla Velikega 800 ter se kasneje povezal z nem\xc5\xa1ko kraljevsko \xc4\x8dastjo pod Otonom Velikim 962. Do Friderika Velikega 1452 so cesarje kronali pape\xc5\xbei v Rimu. Naziv je  v Franciji prevzel Napoleon 1804 in pozneje njegov ne\xc4\x8dak Napoleon III. 1852 \xe2\x80\x93 1877, v Avstriji pa Franc II., ki se je moral pod pritiskom Napoleona za\xc4\x8dasno odre\xc4\x8di cesarski kroni. V Rusiji se je na tradicijo bizantinskega cesarstva navezal vladar Peter Veliki, ki si je 1721 dodelil naziv car. Britanski kralji so med 1877 \xe2\x80\x93 1947 nosili naziv cesarjev Indije, Habsbur\xc5\xbean Maksimilijan I. si je med 1864-67 nadel ime mehi\xc5\xa1ki cesar. Po nastanku nem\xc5\xa1ke dr\xc5\xbeave se je pruski kralj tudi imenoval cesar, do poraza v 1. svetovni vojni, ko je bilo ukinjeno nem\xc5\xa1ko cesarstvo. Leto prej je bil med revolucijo v Rusiji odstavljen zadnji car. Tudi vladarje Japonske, Kitajske in Irana so v zahodnem svetu poimenovali cesarje.'